
Tabla valorilor 


Din copilărie, — e mult decăt — îmi reînvie adese figura 
omului care pentru întâia oară mi-a întipărit în minte profund și neșters 
noțiunea ridicolului. 

Era în sat la noi un bătrân pensionar, fost cândva în tinerețele 
lui pe vremea absolutismului austriac înalt funcționar la dieta din Si- 
biiu. Trăia într'o absolută izolare de toată lumea dimprejur și stârnea 
mult haz la țărâni cu atitudinile lui deplasate de mare senior.. Moş- 
neagul era mizantrop și mândru, nu se amesteca de loc în treburile 
satului. Era vizibil numai la mari sărbători, când se ducea în joben şi 
redingotă cu decorație .la biserică, unde se așeza în strana cea dintâi 
nemișcat, ceremonios, sprijinindu-se în bastonul de abanos cu mânerul 
de fildeş și privind de după barbetele -tunse, ca Franz losef, cu-o 
morgă solemnă la toți creştinii. Cei de față schițau un zâmbet uşor 
cum îl vedeau așa înfoiat. și plin de demnitate. Și mai caraghios era, 
când ieșea la plimbare în landoul vechi tras de 'doi cai mari săsești 
foarte bătrâni, Probus și Blandus, pe care-i mâna dânsul întră fel. 
de buiestru domol, păstrându- și și cu această ocazie acelaș ritual im- 
perturbabil. De obicei însă stătea. închis în casă, era singurul om în 
sat care avea sonerie, un clopoțel de cioaie suna ascuțit- de câte ori 
îl trăgeau copiii, şi el apărea la fereastră cu ochelarii i pe nas, + Sopor 
parcă dintro gravură de Holbein... 

De două ori pe an tata mă ducea la dânsul, fiindcă ne era ru- 
denie şi s'ar fi supărat de moarte dacam fi neglijat protocolul. Un- 
chiașul ne primea cu mult ifos și dupăce îmi strecura în mână o dutcă 
de patru creițari, angaja Cu tata conversații pe chestiuni de interes 
public. Vorbea într un ton sacadat și se rostea sentenţios. Din două în 
două minute se oprea în discuţie, trăgea din ciubuc, îşi apăsa barba 
în piept și adugea vorba —: „Când eram eu la guvern“. 

Bietul bătrân, pare că-l văd și acum, a fost foarte ridicol toată 
viața. Vre-o treizeci de ani a trăit în satul meu, complect inutil și ur- 
mărit în continuu de mușcătoarea ironie populară, Meteahna' băţoșeniei 

lui i se trăgea, după cât am înțeles mai târziu, din faptul că soarta îl 
aruncase pentru moment, în marea lipsă de cărturari români a Ardea- . 
fului de-atunci, într'o funcție care-l ameţise deabinele, cu deosebire pe 
arma decoraţiei dela Viena. Saltul acesta Pa distanțat de semenii lui și 
"după ce și-a părăsit slujba pentru care mavea nici o potrivire, ma mai 
rămas decât cu nota reprezentativă de care nu s'a mai despărţit nici 
odată. Lumea însă, tranșantă ca de obicei, a uitat repede mărimea lui 
de odinioară și fără să mai facă analize psihologice, l-a cântărit după 
valoarea reală, răsplătindu-l cu glume.- 

E mort de mult, Dumnezeu să-l ierte, eu însă trebui să rîd cu 
poftă, decâte ori mi-l reamintesc cu gesturile lui de mare potentat : — 
„Când eram eu la guvern“... | 

Profilul moșneagului din copilărie îmi apare tot-mai des în anii 
din urmă, de câte ori mă găsesc în fața celebrităților improvizate de 
valurile vieţii noastre contemporane. ” 

Perioada de după război va rămânea în istoria ţării și prin 
caracteristica sguduire care a eclipsat tabla valorilor la noi în aceste 
zile. Sociologul de mâine va cerceta lucrurile în amănunte şi va sta- 
bili cauzele. Va accentua de sigur o serie de circonstanțe atenuate, va 
invoca spiritul nivelator al tranșeelor, va vorbi de efectele imediate ale 
votului universal, va arăta stările de înfăţişare culturală cu totul par- 
ticulară a noilor provincii şi altele, găsind, firește, explicație pentru 
toate. Fenomenul în sine însă nu va putea fi contestat și deocamdată 
prezentul sufere pe urma lui. In fața noastră se desfășură un dureros 
„proces de perturbare morală a societăţii. Este groaznica năvală a ne- 
chemaţilor, declasarea continuă a tuturor slujbelor, diminuţia de pres- 
tigiu a tuturor culmilor din viaţa noastră publică. 

Dela un capăt al țării ła celalt s'a putut înregistra această ten- 
dință de regresare a valorilor. Sar părea că pe-o vastă suprafață ener- 
„giile noastre se mişcă greu și că România mare, — cum îi zic foarte 
mulți dintrun impuls de grandilocvenţă inoportună, — este în aspec- 
tele ei multiple mult mai mică și mai primitivă decât regatul de ieri. 
Nerânduiala a crescut, rolul instituțiilor diverse e mai șters, resorturile 
mecanismului de stat au slăbit, și ce e mai trist ravagiile incompe- 
tenței sunt într'o permanentă creștere; Niciodată în ultimele decenii 
mau cerut cuvânt mai multe jumătăţi de oameni ca acum când până 
sus de tot prostia deaproapelui te urmărește la tot pasul... 

De sigur eclipsa de inteligență este generală și a năpădit - toate 
domeniile terenul de manifestare clasică însă, e politica, Priviţi îm- 
prejur și vefi vedea aici strașnica eflorescență a mandarinilor răsăriți 
peste noapte. Cântăriți aceste admirabile personalități pe care faima 
le poartă în carul de triumf și judecați-le după dâra de lumină pe 
care-l lasă în urmă. Ce să mai umblați pe la București, paşnici ce- 
tățeni din Ardeal, deocamdată uitaţi-vă la voi acasă. Din mijlocul unei 
vieţi patriarhale un vifor a smuls parcă rădăcinile de ieri și ne-am 

pomenit cu toții din bun senin cu o fantastică exagerarea tuturor 
proporțiilor. Lumea a ieșit din făgașul ei de normalitate, ierarhia va- 
lorilor s'a frânt. Politica a scormonit rărunchii societății și ca în orice 
mare vâltoare bolovanii gřei s'au lăsat mai la.fund, aruncând la su- 
prafață vreascurile uşurele. Efectul e în adevăr dezastruos și cu multe 
nuanțe de ridicol. Spărgând coaja unei obscurități de-o viaţă, a cat 
busna înaintea noastră o falangă de „fruntaşi“ în ale politicei. Toţi 
au rețete pentru durerile patriei, acești adorabili doctori ai Ardealului. 
Ei strigă la adunări publice jicnind indulgența nemăsurată a bieților 
țărani, ei dau interviewuri la gazetele din București. care le anunță so- 
sirea în Capitală la știrile zilei, ei au lecții de administrat suveranului, 
_ei lansează teorii. constituționale, ei din trei în trei zile se supără pe 
țară și ce e piramidal, eminenţii bărbați ai prezentului vorbesc ca 
de-un Eldorado de Ungaria, patria lor de ieri, când acești candidaţi 
de miniştri actuali pledau procese de cincizeci de coroane la judecă- 
toria de ocol din Dicio-Sân-Mărtin... d a 

Ce volbură tristă își face de. cap subt ochii noștri și ce val de 
anarhie intelectuală mai ales, sa prăvălit asupra noastră. Cu o broșură 
de treizeci de pagini sia imobilizat cutare la o catedră universitară în 
vreme ce alt cutare dinVrosturile modeste ale unor funcțiuni provin- 
ciale a ajuns diriguitor de: milioane și mare mogul al tantiemelor și 
cupoanelor... *% i ; 

Să nu desnădăjduim ! Oricât de îndrăzneață în capriciile ei, viața 
păstrează o tendiňță de-echilibru sigură și implacabilă, | 

Frumoasele. zile dela Araujuez încep să se cam isprăvească. Azi 
aici, mâine în altă parte normalitatea își cere triumful ei și oamenii 
se repun la locul lor. Celebrităţile urcate pripit în vârful piramidei. 
capătă de obicei amețeli și cad. Pe rând troznește piedestalul subt 
măririle deșerte şi lumea recâștigându-și luciditatea de apreciere îşi 
înmulțește întrebările împingând la suprafaţă o undă de criticism bi- 
nefăcător. l : i 

Tabla valorilor se restabilește pe îndelete. 

Nu e tocmai departe timpul când crepusculul idolilor se va ac- 
centua și multe ființe lărmuitoare vor reintra în întunerecul: de ieri ca 
niște haine demodate dintro garderobă veche. In orice caz, generația 
de. mâine va glumi mult pe socoteala învălmășelilor de astăzi când va 
surprinde în te miri ce colț de provincie câte-un întârziat al acestor 
zile, fost mare bărbat de-stat, care păstrând încă dezinvoltura trecu- 
tului va spune rar și apăsat stârnind hazul contemporanilor, ca și un- 
chiașul cu decorație din copilăria mea: 

— „Când eram eu la guvern“... : 
7 " OCTAVIAN GOGA. 

Alexandru Petőfi 

NORII 


De-aș fi o pasăre, de-apururi ` 
Spre nori maş îndrepta în zbor; 
De-aș fi un pictor, toată arta 
Aș pune-o 'n zugrăvirea lor. 


Prieteni scumpi mi-s mie norii, ` 
Când vin, eu îi salut cu drag, : 
Și 'mi pare rău, când spre hotare 
Sendreaptă zborul lor pribeag. 


Sau înfrățit cu al meu suflet 
.Ai bolfi-albastre călători 

„Și gândurile mele toate 
Le-au înțeles pribegii nori. 


Eu îi privesc, când aurora 
- -Cuv brafèle: trandafirli 

'‘Si-apusul: blând la` piept îi strânge 
Ca mama gingaşii copii. - 


` I-am urmărit pornind năvalnici, 
Și cu privirile 'ncruntate, 
Sănfrunte în război furtuna 
Și cetele-i înaripate. 


Și i-am văzut când luna plină 
Bolnavă peste măguri vine: 
Ca. fraţii s'adunau în juru-i, 
„Cercând durerea săi aline. 


“Eu i-am văzut în mii de chipuri 
Cum se schimbau în zbor grăbit, ~ 

= Sn orice formă s'arătară, sd 
Eu i-am cântat, căci i-am iubit. 

©» intrebi de ce îmi sunt dragi norii? — 

Sunt fraţii sufletului meu 
sln orice formă, sunt aceiaşi, 

. Precum acelaș rămân eu. 

Ah, norii îmi sunt dragi, căci dânșii, 
Intocmai ca și ochii mei, 

Ascund în úmbra lor adâncă 
Atâtea lacrimi, şi SG ta l.. 


IUBIREA MEA 


“Jubirea mea nu-i blândă ciocârlie, 

Pe. care zorii zilei o deşteaptă, 

Și, de parfumul luricei fermecată, 
Spre soare rugăciunea şi-o îndreaptă. 


Iubirea mea nu-i tainică alee 

Spre lacul, unde lebede s'adună, 

Și, clătinându-și gâturile albe, 
Senchină *n fața razelor de lună. + 


Iubirea mea nu-i casă liniştită, 
Le care pacea sfântă e grădină 
„Și unde fericirea, ca o mamă 
„și creşte bucuria ei senină. 


Iubirea rhea-i sălbatică pădure, 

In care gelozia-i un tâlhar ... 

EI finen mâni pumnalul disperărei 
Și ori-ce gest al lui e chin amar]... 


DORINȚA 


Și dacă milostiv mi-ar zice Domnul : 
— „Copilul meu, vreau sti ascult o. vrere, 
„Alege-ţi moartea care-ţi place ţie“ !.. . 
Eu, tatălui din cer umil, i-aş cere: 


Să fie toamnă. Razele de soare 
Prin frunzele uscate să străbată, 
Duios săşi cânte versul ei din urmă 
O pasăre la noi întârziată. 

Și, cum peste 'ntristata fire, toamna, 
Ușor, pe nesimţite moartea vine, 

Aș vrea şi eu, aşa pe ne-aşteptate, 

Să mă trezesc cu moartea lângă mine. 
Și-atunci, ca pasărea ’n frunzişul galben, 
Să'mi tremur şi eu ultima cântare, 

De vraja ei și cerul și pământul 

S&l simt cum din adâncul lui - tresare. 


Când voi sfârși cântarea mea din urmă, 
Sănchidă gura mea înfiorată 

Sărutul tău, copila mea frumoasă 

Din lumea noastră cea mai adorată. 


Și, dacă Domnul mar vrea să m'asculte, 
Eu l-aș ruga să fie primăvară, 

A luptei primăvară, când în piepturi 
Insnâgerate flori or să răsară. = 


Și să răsune falnică în zare 

Trompeta, mândra luptei ciocârlie .. . 
Acolo să fiu şi eu. Flori de sînge 

Să văd cum îmi răsar din piept și mie. 


Când voi cădea de pe fugar, în luptă, 
S&nchidă gura mea însetoșată 
Sărutul tău, măreaţă Libertate, 

De sus din ceruri cea mai adorată !. .. 


Traducere de I. U. SORICU? 

Să ne aducem aminte... 


„Spiritul de legalitate“ din Ungaria de ieri. 


Lumea românească din Ardeal, ca și cea din restul țării, a fost 
foarte neplăcut surprinsă în ultimul timp, de câteva ciudate isbucairi 
de regret pentru o epocă înmormântată, care în fața noastră a tuta- 
rora, a rămas pecetluită de lungul șir de suferinți de pe vremea Ua- 
gariei asupritoare. In întrunirile publice, în discuţiile barourilor adve- 
caților, în declarațiile făcute la gazete, oameni cari. ar trebui să cw- 
ROaSCĂ prea bine trecutul pentru a nu manifesta nicio părere de rău 
după îngropăciunea lui, şi-au îngăduit. să reînvie alături de acra ler 
supărare de astăzi, amintirea „patriei maghiare“ de ieri în care, eu 
“toată persecuţiunea învierşunată prăvălită asupra neamului lor, găseau 
ta adăpostul unei „legalităţi“ perfecte, destule puncte de sprijin pentru 
e viaţă individuală liniștită și sigură. Nu mai revenim asupra mär- 
turisirilor acelui fost apărător în procesul Memorandului, care nu poate 
erta nici acum- maghiarilor din Budapesta că mau înlesnit, prin au- 
tonomia Transilvaniei, indestructibila alianță dintre ardeleni și Ungaria. 
Acestea postume oftări după un aranjament care, după credința altora, 
` ar fi fost cu desăvârșire inutil, fac parte din alt capitol al unor ma- 
nifestări caracteristice de psihologie a străinismului, și nu ne vom mai 
pri asupra lor. Ne împiedecăm însă tot mai mult, de la o vreme, în 
ițele şubrede ale, unei legende stupide, care caută să pătrundă în 
conștiința opiniei publice din Ardeal: este legenda spiritului de le~ 
galitate al Ungariei de ieri. Un fost deputat în Parlamentul dela Bu- 
dapesta a pomenit despre „cinstea“ politică a foştilor săi colegi de 
pe malurile Dunărei, un advocat clujean crede că și în zilele noastre 
judecătorii maghiari reprezintă o veche tradiție de „respect al drep- 
täței“ care nu se găsește la magistrații români, un alt fruntaş al viefei 
noastre publice își aduce aminte că, oricum, în Ungaria cea îngropată 


pentru totdeauna „legea era lege“ ; — și așa mai încolo, basmul acesta 
idiot e ţesut zi cu zi, din tot felul de 'enormități, isbucnind in fan- 
tastica apostrofă a inconştienței : „Era mai bine subt Unguri !* 


Fără îndoială, valul uitărei cale. una din marile consolări ale 
vieţei omenești. De-asupra celor mai pătrunzătoare dureri se prinde 
Amcetul cu încetul o crustă ocrotitoare, și țesuturile nevăzute ale su- 
Metului se refac din nou, la adăpostul ei. E deci, un lucru prea firesc, 
să nu amestecăm nici noi, Românii, în frământările noastre de astăzi, 
ferea tulburătoare a umilințelor și a batiocurei seculare şterse pe vecie. 
tn mijlocul sforțărilor noastre de consolidare națională, nu mai re- 
simțim nimic din urile noastre apuse. Dar, aceasta nu îngăduie ni- 
mănui, să falșifice dureroasele adevăruri ale trecutului, numai pentru 
a asvârli încă o picătură de otravă în zbuciumul zizaniilor politice. 
Şi pentrucă legenda își ridică totuș capul, chiar printre noi, vom. fi 
siliți să scormonim puțin cenușa așezată peste jăratecul necazurilor de 
altădată, și să ne: aducem aminte... 

Nimic nu jicneşte mai adânc temeiurile luptele noastre din trecut, 
şi înfăptuirile de care ne bucurăm azi, decât afirmarea că Ungaria, 
în alcătuirea ei de dinainte de răsboi era un stat intemeiat pe o idee 
de drept. Neamul românesc din Transilvania sa ridicat ori de câte: 
ori a putut s'o facă, împotriva asupritorilor lui, invocând tocmai această 
îndărătnică mutilare a drepturilor sale naționale. Incepând cu Supplex: 


libellus Valachorum, — de pe vremea când Ardelul zăcea subt ti- 
rania nobleţei maghiare și subt foarte depărtata „protecție“ a Habs- ` 
burgilor, — cele mai elementare revendicări ale poporului românesc 


din Transilvania au fost nesocotite și înlăturate. Ce pretindeau oare 
românii din Ardeal, la 1791? Nu cereau decât acordarea aceleiaș si- 
tuații juridice pe care o aveau cele trei națiuni privilegiate; egalitatea 
religioasă, așa ca biserica ortodoxă să fie ocrotită de stat cași cele- 
lalte : biserici: autonomia administrativă a ținuturilor românești, și o 
Adunare naţională, alcătuită din reprezentanții poporului românesc din 
Ardeal. Acestea legitime şi modeste ` Tevendicări mau- fost satisfăcute 
însă niciodată, deși încă 'de pe vremea împăratului Josif al H-lea se 
întocmise lå Viena un fel de proect de Constituţie, prin care se recu- 
noștea Românilor aceleaș drepturi cași Ungurilor, Saşilor şi Secuilor, 
ridicându-i la rangul de „a patra națiune“ din Transilvania. “Consti- 
tuția pregătită a rămas însă literă moartă, și e vrednică de amintit: 
potriveala aceasta că atât pe vremea „absolutismului“ austriac, -cât şi 
pe vremea „dualismului“, legiuirile. proectate numai, sau chiar cele 
sâncţionate după toate formele; nu se aplicau niciodată, în favoarea 
Românilor. Incă o dovadă, fireşte, despre „spiritul de dreptate“ care 
a domnit, în alte vremuri, asupra acestui Ardeal aruncat acum în 
ghiarele balcanice ale statului român... 
Poporul românesc din Transilvania ma prețuit însă acest „spirit 
de dreptate“, nici la 1848, când sa ridicat cu armele împotriva în- 
cercărei de unire silnică a Ungariei pe care nimeni nmo dorea, nici la. 
1867 când Dieta dela Sibtiu a fost împrăștiată și când Transilvania 
a fost anexată la Urigaria, împotriva voinței sale. 
Era în Decembrie 1866, tocmai în ajunul încheierii patula dualist 


 austro-maghiar, când a sosit la Viena Memorandul iscălit: de 1500 de ` 


fruntași români din Transilvania, și redactat de George Barițiu, dr. 
lon Rațiu şi Andrei Şaguna, prin care se cereau garahfii constitui. 
ționale pe seama poporului român. Impăratul Franz lösif; ʻa aruncat 
Românilor o făgăduință vagă, și atâta tot. Ardealul fu lăsat pe seama 
Ungurilor, fără nici o motivare istorică, și fără nici o chezășie juridică. 
Protestările deputaţilor Moeioni, losif Hodoș, Gojdu, Babeș: Măcelariu 
fusese zadarnice. Și e caracteristică în această privință şedinţa Camerei 
maghiare din 7 Martie 1867, când deputatul român: llie Măcelariu, în- 
cercând să vorbească în româneşte, a tost întrerupt cu o furtună de 
huiduieli, “chiar după primele cuvinte ale cuvântărei lui: Onorafă Ca- 
meră.... Preşedintele a retras cuvântul îndrăsnețului advocat ardelean, 
deși în urma protestărei acestuia, fu șilit să recunoască el însuș că... 

nici un text de lege nu interzicea reprezentanților națiunei române să 
se folosească de limba lor maternă, Acest gol avea să fie însă umplut 


.208 
© BCUCIuj 


z 


repede, și o simplă ordonanţă a fost de-ajuns pentru a curma și 
această “umbră de drept al unei națiuni care aspira la o legitimă 
| existență naționâlă. 
` Se poate spune întradevăr că Ungaria era statul în care domnea” 
„respectul pentru lege“? Am auzit, și nu odată, vorbindu-se astfel, în 
„ enervarea neînțelegerilor dintre oamenii diferitelor partide ale Ro- 
mâniei întregite : — „In Ungaria, naționalitățile erau, fără îndoială 
` urgisite, măsurile ina în. Parlamentele maghiare nu le cruțau, guver- 
nele din Budapesta căutau toate mijloacele să le răpună, dar, — pu~ 
ținele drepturi acordate, odată ce erau înscrise în lege, erau respectate... 
; Aşa să fie? Pactul dualist din Iunie 1867 despuiase națiunea 
română de aci, de cele mai esențiale drepturi ale desvoltărei -i. na- 
tionale. Ungaria se năpustea asupra Ardealului întemeiându-se pe unica 
împrejurare că acesta nu-și mai putea apăra libertatea cu armele în. 
mâini. cum făcuse la 1848. O biată fărâmitură de dispoziţii „liberale“ 
se aruncase naționalităților ne-maghiare : legea lui Francisc Deâk, din 
1868. Ei bine, cine nu știe că chiar această lege a suferit totdeauna 
de un mare cusur, — guvernele din Budapesta wau apiicat-o niciodată. 
Articolul 44 din faimoasa lege, pe care Ungaria oficială o tot prezenta 
pe subt nasul Europei, prevedea, de pildă,.ca în „comitatele“ unde 
Românii erau în majoritate, administrația să fie românească. Dar când 
Sa realizat vreodată această dispoziţie în Ungaria aceea în care exista, — 
cum*spun astăzi unii Români, — un profund simț și o veche tradiţie 
a „respectului pentru lege“ ? 

Să mai pomenim de sinistra înscenare judecătorească, care a fost 7 
procesul Memorandului din 1894? Să mai înşirăm lungul pomelnic 
de condamnări pronunțate, de justiția maghiară împotriva unor ce- 
tățeni cari n'aveau altă vină decât aceea de a nu fi maghiari? Să 
mai reînviem sângeroasele scene ale alegerilor de pe timpul lui Tisza, 
pentru a ilustra părinteasca ocrotire la adăpostul căreia; se exercita 
cel mai sacru drept cetățenesc ? Ju “cei douăzei de ani dinaintea răs- 
boiului european, numai ziariştii români din Ardeal au suferit condam- 
nări cari Sau ridicat la un total de 107 ani închisoare și la 268 mii 
coroane amenzi. Numai la“ alegerile din lunie 1910 au fost omorâți tO 
ţărani români, pentru crima de a nu fi voit să voteze pe candidații 
contelui Tisza. lar în ceeace privește simțul de echitate al magistra- 
ților maghiari de pe vremuri, stau pildă atâtea nedreptăți, încă destul 
de vii în memoria satelor noastre din Ardeal... 


*% 
` $ * 


Să se vorbească prin urmare e „Spiritul de legalitate“ al 
Ungariei, însemnează un act de nesocotită inconștiență și de dispreț 
asvârlit în fața zbuciumului nostru de ieri. Nu numai că la temelia 
statului maghiar- nu exista nici o fărâmă a noțiunei de drept, nu numai 
că elementu! românesc de pe aceste meleaguri nu putea să găsească 
un razim nici chiar în legile cari îl priveau, dar cercul. opresiunei se 
strângea tot mai tare, guvernele din Budapesta asvârleau în fiecare zi 
noui dispoziții destinate să sugrume orice veleitate de liberă desvol- 

tare "naţională, administrația maghiară își desfăşura tradiţiile ei de 
echitate prin atențiile duioase și prin cunoscuta blândeţe a jandarmilor 
cu pene de cocoș, iar justiția, excelenta justiție după care suspină 
astăzi unii advocaţi români din Ardeal, nu mai era slujită de jude- 
'cători, atunci când era vorba de „valahi“, ci de adevăraţi zbiri. 

Să nu încurcăm, deci, lucrurile. Se prea.poate câ viața publică 
a României întregite să prezinte pe ici pe colo unele particulare și 
vremelnice eclipse ale siguranței de drept. Am stăruit și noi în pa- 
ginele acestei reviste asupra unor cazuri reyoltătoare de nedreptate, - 
cari tind dela o vreme să devină un veritabil sistem de guvernământ 
al partidului care se află astăzi la cârma țărei. De aci nu se poate 
trage însă concluzia pe cât de pripită pe atât de absurdă, că la te- 
melia statului român, întregit în granițele sale și stăpân pe drumurile 
sale, nu se mai găsește „ideea de drept“ care exista în Ungaria de 
ieri, că justiția noastră e lipsită de „tradiția simțului de echitate“ pe 
cari abia o mai menţin în Ardeal magistraţii de origine maghiară, şi 
că spiritul societăței românești întățișează, prin comparație cu alcătui- 
„rile schimbate, o profundă inferioritate a „respectului față de lege“. 

Umbrele întunecate ale trecutului nostru de batiocorire a celei mai 
elementare înclinări pentru dreptate, vin.să proteţteze împotriva unor 
astiel de aberaţii. Adevărata tradiție românească de profundă cinstire 
a năzuințelor omenești, arată ținta spre care merge valul larg al des- 
tinelor noastre, în ciuda rătăcirilor trecătoare ale căror neplăceri le 
resimțim în clipa de faţă, pe ici pe colo... 


ALEXANDRU A. HODOȘ 

Agenţii regionalismului 
— O odisee, ca atâtea altele... — 


Ziarul „Beiușul“ din Bihor, şi după el alte. gazete -din Ardeal și 
«dela Bucureşti, au publicat deunăzi un categoric protest, în termeni de 
œ neobișnuită violenţă, împotriva îndepărtărei prin surprindere, și fără 
mici un motiv, a prefectului de: poliție din Oradea-Mare. Protestul nu 
ne-a mirat. Cunoşteam pe d-nul Ștefan Mărcuş, — acesta este numele 
jertfei făcute de competența d-lui general Arthur Văitoianu, — ştiam 
«că-şi îndeplinise slujba sa subt cârmuirea a trei guverne, fără să dea 
doc la vreun motiv. de nemulțumire, și am găsit foarte firesc lucru ca 
"o seamă de localnici să-și arate mâhnirea lor pentru înlocuirea unui 
vrednic funcționar ardelean, cu un necunoscut domn Cătană dela Ba- 
zargic, om de încredere, desigur, al ministrului de Interne. Ne-au mirat . 
însă iscăliturile din josul protestului amintit, unde am recunoscut nu- 
mele parlamentarilor guvernamentali din judeţul Bihorului. Va să zică 
“exagerarea metodelor de- „colonizare“ a Ardealului, practicate de 
actualul guvern, au sfârșit prin “a exaspera și pe partizanii lui cei mai 
«devotați? Ne-am mira însă și mai mult, dacă intervenţia atât de dra- 
stică. a deputaţilor şi senatorilor liberali dela 'Oradea-Mare ar culege 
vreun efect. Avem chiar dreptul să credem că nimic nu se va schimba; 
“câteva promisiuni categorice de îndreptare a poznei făcute, câteva au- 
„diențe zadarnice, câteva amânări sistematice, și lucrurile vor merge 
mai departe. Guvernul d-lui lon I. C. Brătianu va „unifica“ înainte, 
trimițând pe slujbașii ardeleni în surghiun, în Dobrogea, — sau supri- 
mându-i pur şi simplu, — şi aducând în loc „cătanele“ cluburilor l- 
Werale din Bazargic, sau de aiurea... i 

Zilele acestea a ajuns până la noi epilogul odiseei unui revizor 
şcolar din Ardeal, despre al cărui caz ne-am mai ocupat, și care, după 
un lung șir de mizerii foarte elocvente pentru a ilustra aceste apucă- 
turi de „unificare“, a fost silit să demisioneze. E vorba despre întri- 
stătorul calvar al. d-lui Aurel Popa, unul din cei mai luminaţi fruntași 
ai învățământului. din Ardeal, care, pornit dela Sighişoara la Cahul în 
fundul Basarabiei, a plătit cu osânda de a muri de foame, refuzul de 
a sluji ca agent electoral în trecutele alegeri. l 

Sunt de atunci aproape zece luni. Era în Februarie. trecut, în 
preajma campaniei electorale. D-nul Aurel Popa, se găsea ca revizor 
şcolar la Sighişoara, încă de pe vremea Consiliului dirigent, dela 1 

f Maiu 1919. Fusese chemat`din Moldova unde funcțioriase în timpul 
refugiului ca profesor secundar, şi numit în fruntea învățământului pri- 
mar din judeţul Târnava mare în urma cererei unanime -a învățători- 
mei din acel judeţ, care, printro adresă trimisă resortului Instrucției 
publice din Ardeal spunea despre d-nul Aurel Popa că ar fi „o che- 
zăşie sigură pentru prefacerea sănătoasă în viața noastră școlară, cul- 
turală şi națională“. . 

Instalat la guvern, şi foarte îngrijat de rezultatul apropiatelor ale- 
geri, partidul liberal sa gândit că are nevoie de „oameni“ în Ardeal. 
In județul Sighișoara, ochii d-lui dr. Angelescu, ministrul Instrucției 
publice, au căzut asupra d-lui Aurel Popa, ale cărui calități -şi a cărui 
trecere în fața populaţiei îl recomandau ca pe un bun instrument elec- 
toral. D-nui Aurel Popa a refuzat însă propunerile, foarte ademenitoare 
ce i s'au făcut, renunțând la onoarea de a fi întrebuințat ca unealtă 
în alegeri, şi "rezultatul a fost... un concediu de două luni, dela 1 Fe- 
bruarie la 1 Aprilie, concediu necerut şi nedorit de cel căruia i se dă- 
duse, där. strict necesar pentruca treaba pe care nu primise s'o facă. 
d-nul Aurel Popa, s'o indeplinească un altul mai fericit că are prilej 
să fie agentul! electoral al d-lui Costică Solomonescu, vestlul personaj 

dela „Cărăbuş'.. 

i „Ce s'a întâmplat însă? D-nul Jedn Th. Florescu, care candida și 
dumnealui în județul Târnava-Mare, ni se pare la Cohalm, ma fost 
mulțumit cu această soluție a ministrului Instrucției publice. Rebelul 
revizor trebuia pedepsit “mai aspru, şi întradevăr, fu exilat'la... Cahul. 
D-nul Aurel Popa protestă, 'se înțelege, împotriva acestei ilegale mutări, 
“arătând că fiind revizor Școlar inamovibil nu poate fi transferat decât 
în baza legei prititro sentință a forurilor disciplinare, și că nici vorbă. 
nu. este de o cercetare împotriva sa... 

„Argumentarea a fost de prisos. Dinul dr. Angelescu, nici nu şi-a 
dat osteneala so asculte.. Ştia așa de bine de partea cu-i e dreptatea! 
Dar d-nul” Aurel Popa, hotărât să bea tot paharul amărăciunilor de 
l dragul datoriei împlinite, şi-a făcut geamantanul și a trecut întâi Car- 
pati, apoi Prutul tocmai în fundul Basarabiei. Surghiunit la Cahul, își 
spunea probabil că valurile politicei, ca și acele ale Cui Euxin, fac 
câteodată și victime... 

Să nu credeți însă că odiseia d-lui Aurel Popa s'a isprăvit aici. 
Mizeriile abia încep. Bunii săi protectori din partidul liberal i-au re- 
petat propunerile, exilatul dela Cahul le-a refuzat încă odată, iar per- 
secuţiile au luat o formă și mai dureroasă, aceea a mizeriei materiale. 
D-nul dr. Angelescu a făgăduit „repararea nedreptăţei“, fluturând subt 
ochii fostului revizor din Sighișoara perspectiva unui post de inspec- 
„tor şcolar, d- nul Aurel Popa a nădăjduit că nu i se vor mai cere ser- 
vicii politice în schimbul. readucerei tui în Ardeal, și rezultatul a fost 
că luni de zile, dearândul, ma isbutit să-și primească salariul la care 
avea dreptul. Nereușind să-i înfrângă cerbicia prin 'surghiun, guvernul 
a crezut că va birui “demnitatea recalcitrantului prin foame. lată-l deci 
pe d-nul Aurel Popa îti faza a doua a suferințelor sale: Alergând dela 
Chişineu la București, dela București la Ciuj, dela Cluj la București, 

dela București iar la Chişineu, întrun fantastic galop după o mizera- 
bilă leafă cu care abea-și putea ține viața de azi pe mâine, înstrăinat 
de căminul său, d-nul Aurel Popa, rătăcia din loc în loc, fără odihnă 
şi fără rezultat. Lä Chişineu i se spunea să se ducă să-și ridice sala- 
riul dela Cluj, Clujul îi aducea aminte că nu mai funcţionează pe te- 
ritoriul Ardealului și-l îndruma să se lămurească la Bucureşti, unde, 
după amânări necontenite, i se răspundea că „drepturile“ i sunt ordo- 
nanțate, și e va incasa cu siguranţă tot... la Chișineu. Reîntors de : 
unde plecase, nefericitul rătăcitor afla însfârşit răspunsul definitiv : 
„N'avem fonduri aici, să te plătească cine te-a “transferat“!... In vremea 
acestui „du-te, vino“! dela Ana la Caiafa, d-nul Aurel Popa ar fi tre- 
buit să se hrănească, numai cu iluzia că i se va face odată dreptate. 
Orice sar zice, slabă valoare nutritivă! Și atunci, se înțelege, a e 
. ceeace putea să-l mai împiedice să moară de foame în slujba tării: 
făcut datorii. O lună, două, patru, șase, — peste o jumătate 'de Sa 
revizorul școlar dela Cahul, aruncat! acolo pentru lipsă de elasticitate 
a caracterului, și-a făcut datoria, și-a cerșit leafa prin toate colțurile 
Ramâniei mari, și a flămânzit în așteptarea zadarnică a „drepturilor“ 
lui. Pare de necrezut, dar acesta este purul și tristul adevăr. Mai 
mult decât. atât. In vreme ce statul îl lăsa: să moară de foame, d-nul 
Aurel Popa vărsa. tezaurului public venituri de peste 140 mii lei, re- 
alizate prin străduința sa proprie după cum mărturisesc felicitările 
d-lui director general ai finanțelor dela Chişineu. Dar, nici numai cu 
felicitări nu-și poate ține cineva zilele, şi nici eroismul omenesc nu se 
poate încorda la nesfârșit. D-nul: Aurel Popa ajuns la capătul îndură- 
rilor sale a demisionat, după ce d-nul dr. Angelescu a promis în mai 
multe rânduri că-l readuce în Ardeal.. Noi nu vorbim aici fleacuri, 
avem răspunderea scrisului nostru, și cerem să fim crezuți când vom 
spune că d-nul Octavian Goga, care a făcut cu acest: prilej singura 
intervenţie pe lângă vreunul din miniștrii actualului guvern, a obținut 
cuvântul de onoare al d-lui dr. C. Angelescu, că nedreptatea se va re- 
para. Probabil, ministrul Instrucţiei publice, ca să nu rămână de min- 
ciună, va obiecta că avea de gând să se țină de vorbă, dar că d-nul 
Aurel Popa ma mai avut răbdare să aştepte... 

Cetitorul va judeca acest caz, foarte caracteristic, cu toată Ra 
tivitatea. Am stăruit mai mult asupra dureroaselor lui amănunte, pen- -- 
trucă, oricât sar părea că necazurile “individuale nu interesează! prea 
mult în concertul nevoilor obștești, la mijloc e-o întâmplare atât de 
elocventă, încât ilustrează. un adevărat sistem. Să ni se îngăduie deci 
- să transcriem aci, ca încheere, cuvintele filosofului Seneca pe cari și 
d-nul Aurel Popa le pune în “osul demisiei sale: „Sunt mândru de o 
decepție ca și de un ideal proaspăt. Eu am crezut și m'am înșelat. 
Alţii m'au înșelat și sau coborât. Rămânem fiecare cu "zestrea suflete- 
lor noastre“. Trebuie să ne felicităm că se găsesc printre noi oameni 
în cari nedreptăţile suferite nu. ucid cu totul credința în viitorul ace- 
stui neam, și entusiasmul datoriei lor cetățenești. Aceștia sunt singurele 
„__cetățui pe cari nu le pot otrăvi agenţii inconştienți ai regionalismului... 


ION BALINT. 

Moartea presei democratice 
| „maghiare din Ardeal 


Primim articolul! de mai jos din partea d-lui Keresztury Sándor, unul 
dintre scriitorii cei mai talentați ai tinerei generații maghiare din Ardeal. 
II publicăm in paginele acestei reviste, socotind că desvăluieşte unele lu- 
cruri vrednice de luat în seamă, şi lăsând. fireşte, răspunderea destăinui- 

„rilor, autorului lor. 

Deocamdată,. nu facem, decât vreo câteva observaţii în treacăt. Con- 
statăm și noi, cu toată obiectivitatea că ziarul „Keleti jsâg“ împreună cu 
dependenţele sale literare a trecut printr'o categorică schimbare de front 
față de politica românească. Inainte cu trei luni vorbea încă întrun ton 
blajin, astăzi vorbeşte cu ură și cinism. Nu vrem să atribuim această schim- 
bare rolului personal al publicistului Ignotus, venit de curând la conducerea 
acestui ziar, şi pe care-l cunoaștem din trecut ca un; spirit critic desfăcut 
de prejudecăți, şi care la rândul său nu ni se pare impins de puternice 
impulsuri șubiective pentru o politică de rasă ungurească, orbită şi pasio- 
nată. La toate acestea se adaugă și îndatoririle de oaspe pe cari suntem 
convinși că distinsul literat Ignotus le apreciază. Schimbarea de front pare 
a fi justificată prin cumpărarea numitului ziar de către societatea Afhaeneum 
din Budapesta. Cunoaştem spiritul şovinist şi intolerant care diriguieşte a- 
ceastă întreprindere. Fără a căuta să-l facem obiectul unor mai amănunțite 
cercetări, protestăm categoric împotriva acestui amestec ilicit în treburile 
noastre. Domnii dela Budapesta îşi fac socoteala greșit când cred că pot 
îndruma de-acolo, prin asemenea şiretlicuri puțin inteligente valurile poli- 
ticei ungurești din Ardeal. 

Vom reveni asupra chestiunei, asigurăm însă de pe acum pe toți a- 
cești hotărâți duşmani ai Românismului că suntem în postură de apărare, 
şi că, urmând vechea sinceritate cu care le-am spus adevărul totdeauna 
în trecutul nostru, vom vorbi umg a păzind interesele reale ale statului 
nostru, și ferind poporul unguresc rămas între graniţele României, de orice 
„consecință desagreabilă ce şi-ar putea atrage din partea unor spirite por- 
nite spre aventură. 

- : . „TARA NOASTRĂ“. 


Au trecut câteva luni de când în fața publicului românesc sa 
desfășurat lupta care a determinat problema activității politice a mi- 
norității maghiare din România. Chestiune era: va lua sau nu va lua 
parte maghiarimea din Romana la o activitate parlamentară, sau re- 

trasă din faţa alegerilor, desfăcută de orice legătură culturală cu viața 
de star, va râvni la laurii veştezi ai unei pasivități îndărătnice. Deo- 
sebirea de păreri era reprezentată atunci de gazetele „Ellenzék“ şi 
„Keleti Ujság“ din Cluj, cari subt pretextul unei adânci deosebiri de 
păreri duceau una împotriva alteia o luptă din cele mai acerbe. „ Ellen- 
zék“ lupta în numele conților din Ardeal, iar „Keleti Ujság“ se  răs- 
boia invocând interesele aşa. zisei „burghezii radicale“. de aici. Cea 
din urmă, îndemna la o înţelegere a situației, vorbea întrun spirit 
împtciuitor, cea dintâi atâța la permanentă împotrivire. Bătălia pasivi- 
tăței sa hotărât: a venit exproprierea și aristocrații maghiari au gä- 
sit că este sosit momentul ca și dânşii să caute un contact personal 
cu cercurile politice româneşti, şi astfel, maghiarii din Ardeal, în mod 
hotărât au acceptat ideea activităţei parlamentare. Ziarul „Keleti Ujság“ 

a început opera de raliare a elementelor împăciuitoare,' publicând zi 
cu zi articole pentru ideea apropierei.- In coloanele acestui ziar, re- 
prezentau numita direcţie oameni ca Dozsa Endre, Paál Árpád, Kádár 
Imre, netăgăduit cei mai de seamă publiciști maghiari din Ardeal. 
Alături de dânșii, în afară de acest ziar, mai era încă și gazeta 
„Ujsdg“ din Cluj, care nu reprezenta interesele marelui capital indus- 
l trial, ascunse subt eticheta radicală, — ziarele „Keleti Ujsdg“, „5 Örai 
Ujság“, și publicațiile „ Vasárnap“ , „Napkelet“ erau susținute de ma- 
rea fabrică Renner din Cluj, — şi era mai mult atrasă 'spre cercurile 
„aristocrate pentru a-şi scoate mai mult în relief cum se accentua în 
coloanele ei, concepţia de rasă. Dar, își zicea „organ democratic“ şi 
cu prilejul tuturor discuţiilor manifesta principiile împăciuitoare ale 
d-lor Paál Árpád şi soții. In jurul celor două grupări de ziare sa a- 
dunat o gardă întreagă de gazete și reviste, care urmând rețeta frun- 
taşilor își spuneau cuvântul zilnic angajând polemici din ce în 
ce mai vii. 

Lupta era în toiul ei, și gruparea elementelor ponderate cari 
contau cu noua situație și cu schimbările istorice, se întărea îmbucu- 
rător, când, ca fulgerul, a căzut în mijlocul. mostru vestea că marea 
societate de editură Atheneum din Budapesta a cumpărat ziarul „Ke- 
leti Ujság“ şi a acaparat toate întreprinderile publicistice democrate 
din Ardeal. În acest chip, întreaga gazetărie maghiară de aici a. apu- 
cat pe mâinile șoviniștilor dela Budapesta. Societatea Atheneum, cu 
lozincele ei politice era în deajuns cunoscută înaintea noastră. Anii 
trecuți a comis un mare păcat împotriva maghiarismului statelor mo- 
ştenitoare când a furişat nenumărate pamflete iredentiste în. cărțile pe 
cari le trimitea din “Budapesta maghiarilor din statele vecine. Pe 
urma acestei apucături, guvernele acestor state au dat ordinul `ca in- 
troducerea cărților maghiare din Budapesta să fie oprită, lipsindu-ne 
astfel pe noi toți de lectură maghiară, numai pentruca o seamă de 
oameni fără conștiință să-și facă în acest chip merite; în fata areopa- 
.gului ideei de revanşe în capitala Ungariei. Se vede, această vină s'a 
hotărât să și-o ispăşească acum societatea Atheneum din Budapesta. 
Intrebarea este însă dacă maghiarimea de aici se învoiește sau ba. 

Se vede, însăș societatea amintită nu se bizila mult pe popula- 

titatea ei, pentrucă supremul ei reprezentant moral publicistul Ig- 
notus, când a fost delegat dela Budapesta în calitate de redactor-şef 
al ziarului „Keleti Ujság“ el ma îndrăsnit. să-și lanseze numele pe 
frontispiciul” gazetei. A înțeles bine situaţia, fiindcă de atunci cercurile 
maghire din ţară se ocupă în mod intensiv cu această cumpărare de 
gazetă fără ca 'să se fi înregistrat până acum cuvinte de simpatie, 
nici pentru societatea Atheneum nici pentru Ingnotus. Pretutindeni sa 
primit cu o adevărată stupoare această veste căzută din bun senin, 
în mijlocul nostru. Noul proprietar însă și-a început opera fără nici-o 
zăbavă. Mai îuţâi, pentru a acapara pe toții. scriitorii maghiari, deți- 
nători ai spiritului democrat aici în Ardeal, le-a editat acestora o 
mulțime de cărți, firește un argument foarte pozitiv pe seama bie- 
ţilor literați, săraci și flămânziţi, lipsiți de contact cu cercurile mai 
largi ale publicului 'cetitor. Ignotus a venit aici cu însărcinarea ca să 
se pună în fruntea literaturei maghiare ardelene, unde li se părea ce- 
“lor dela Budapesta, că sărmana turmă a rămas cu totul fără de păstor. 

Schimbarea de front a gazetei „Keleti Ujsdg“ sa îndeplinit 
peste noapte. lgnotus în goană s'a prezentat la Ciucea, e adevărat, 
să ducă d-lui Octavian Goga amintirile unei „vechi prietenii“ (o- 
dinioară se mândrea mult cu această calitate) dar ziarul lui a doua 
zi întrun lung articol și-a manitestat nemulțumirea criticând acțiunea 
„politică a d- lui Octavian Goga, reprezentând astfel concepția șovi- 
nistă a Uniunei maghiare din Ardeal, și accentuând în mod categoric 
tendința de înstrăinare față cu toate formațiunile politice românești 
- din cuprinsul țărei. Cu alte cuvinte, nem, nem, soha! (nu, nu, nicio- 
dată!) exact strigătul curent dela Budapesta. Noua direcție sa mani- 
festat întro continuitate programatică Ignotus (numele patronimic 
Veigelsberg) a început să lovească în tovarășii de ieri și adunând în 
jurul său la cafeneaua Now-York din Cluj pe “publicistul Zágoni Ist- 
ván și soții, și-a început exortația metodică: — „In luptele maghia- 
rizmului din Ardeal nu pot fi determinante decât punctele de vedere 
ale vieței orășenești, aceste fiind centrele vieţei culturale: Cluj Ora- 
dea-Mare, Braşov, “Targul-Mureşului, Arad, Timişoara, Sătmar, Sighe- 
tul-Marmaţiei“. "Ca să înlăture bănuielile, a aruncat în treacăt câteva 
accente critice asupra Budapestei pentru ca a doua zi să ridice până 
la cer „fascismul“ particular care înfloreşte astăzi în capitala de pe. 
malul Dunărei. 

lată evoluția grabnică la care a fost supusă presa democratică 
maghiară din Ardeal, împreună cu Ignotus care odinioară la ziarul 
„Vildg“ pe vremea Ungariet lui Tisza încondeia problemgle naționa- 
„lităților de-atunci. Noii proprietari însă, și cu dânșii toată lumea ro- 
mânească de- -aici, să nu creadă că această schimbare de front repre- 
zintă voința integrală a societăței maghiare din Ardeal. Părăsind cu 
totul interesele largi ale populațiunei maghiare, care nu poate fi a- 
trasă în aventuri de caracter îndoielnic, neocupându-se de, dânsa 
câtuș de puțin, să nu creadă Ignotus și noii săi stăpâni că masele 
„populare maghiare de aici îi urmează şi că venind vorba de mișcarea 
electorală pentru Parlament dl Zágoni István impieuta cu tovarășii 

săi sar putea mulțumi numai cu voturile funcţionarilor dela fabrica ` 
de. piele Renner. din Cluj. 

am crezut dator să aduc în discuție această chestiune în. co- 
DE unei publicațiuni românești, Chiar şi cu rizicul de a fi învi- 
nuit că duc să spăl. în vecini rufele murdare ungurești. Mi sa părut 
abolit necesar acest lucru, fiindcă suntem destui cari ne îngrozim de 
murdăriile actualului. sistem politic dela Budapesta și care înlăturând 
orice' tactică meschină, primim cu o sinceră bucurie tendinţele de a- 
propiere, călăuziți de ideea că popoarele din bazinul Dunărei trebuie 
să fie îndrumate de principiul unei cooperări frățeşti pentru ziua de 
mâine. Mai alaltăeri și Ignotus a trecut prin astfel de învinuiri, ma 
murit nici el, nu vom muri nici noi. Doresc ca Românii să vadă lim- 
pede care anume dintre noi pot fi onești tovarăşi de arme. - 


KERESZIURY SANDOR. 


Adam 


Ca o coloană albă de Carara 
Adam de-odată se opri pe loc; 
De-asupra, *n ramuri, aninase vara 
Frumoase persici coapte, ca de foc. 


Și-atâta gust de persici a simţit z 
De parcăn el urcase vlaga sevei 

Din lemnul persicilor, şi-a poftit 

Să ia-o persică din gura Evei. 

Și tot muşcându-i buzele-amândouă 

L'au prins furtuni de sânge bărbătesc, 


Apoi cu ochii înecaţi de rouă 
A făptuit păcatul omenesc. 


VOLBURĂ POIANĂ 

Im matei 





Convorbiri despre limbă 


Confuziuni diferite 


Intâlnim adesea, în proza noastră de astăzi, în articolele ziarelor 
în discursurile parlamentare, prin cărți şi reviste, un cuvânt, de aceeaș 
origine, întrebuințat în două feluri: ordin şi ordine. Fără nici o re- 
gulă, se întrebuințează când una, când alta din aceste forme, adesea 
în acelaş înțeles; și în aceaș întovărășire de cuvinte. De pildă, se 
scrie: „cuvânt de ordin“, dar şi „cuvinte de ordine“ , „motive de ordine 

morală“, însă și „de ordin moral“; în „această ordine de idei“ sau 
„ordin de idei“; : ” de ordin intim“, — „de ordine intimă“; „primut 
ordin, — de prima ordine“, — şi altele, şi altele... Cum e bg, și 
cum nu e bine?. 

Dacă am lua cuvântul după originea lui latină, desigur că forma. 
în care am avea să-l primim în limba noastră ar fi: ordine; dar noi 
l-am luat, sub influința limbii franceze, și înțelesul de ordin=poruncă, 
deosebit de acela de 'rânduială ; pentru unul ca și pentru altul din 
aceste înţelesuri, francezul nu are de cât un singur cuvânt: ordre 
și de aci şi amestecul ce se face la noi; în limba românească, însă, 
aşa credem, că pot să rămână, și vor rămânea, amândouă formele. 

Pot să rămână şi vor rămânea; dar trebuie să se statornicească 
o regulă, în chip consecvent, una sau alta. Amestecul de astăzi 
trebuie limpezit, ordinul să fie totdeauna ordin, și ordinea totdea- 


una ordine. 


Un punct de plecare am avea dela diferențiarea de înțeles de 
mai sus: când vrem să însemneze poruncă sau comandament, vom: : 
zice și vom scrie ordin, iar când înțelesul va fi acela de rânduială. 
sau clasificare, vom folosi forma ordine... Dar cu aceasta mam răspuns. 
la toate nedumeririle, căci cuvântul ordin sau ordine mai are și alte 
însemnări. 

Nu putem zice: ordinul e numai poruncă, iar încolo vom zice 

Jatotieauna E Căci avem, de pildă, ordinul în înțeles de decorație : 

„ordinul Stelei“, al „Coroanei“. Am avea apoi „cuvântul de ordine“, 
care ar putea fi şi „de ordin“, implicând și o noțiune de comanda- 
ment. Va rămânea, tot astfel. şi nu se va mai schimba. „ordinul de zi“ 
în armată, — în Parlament însă „la ordinea zilei“ va rămânea cuvân- 
tul în forma aceasta. 

„Vom zice, mai departe: „ordinul avocaţilor, ordinul călugăresc 
cutare“; vom zice: „bilet la ordin“. Insă, cu acestea, Vom îi enumerat, 
poate, toate cazurile în cari vom traduce pe îranțuzescul ordre cu 
- ordin. 

Dar să nu mai zicem, și să nu mai scriem: „de ordin moral, în 
acest ordin de idei, de primul ordin, ordinul. succesiunii“, — ci î 
toate aceste înţelesuri să lăsăm ordinea în drepturile ei. 

Noi ne temem numai de altceva, și anume că, după cum unii au 
ajuns să. scrie (nu credem că și rostesc): imagină, origină, margină, 
să nu se hărăzească și forma: 'ordină, desigur tot atât de îndreptățită, 
pe cât și de armonioasă ca sunet. 

i x 

Citesc un titlu de foileton: „Casa morfei“... lată un genetiv care 
se scrie foarte adesea, greșit, în felul acesta: morței, vieţei, averei, pro- 
prietăței, nopței, dimineței, serei, etc. In schimb, alții scriu, greșit ia- 
răș : zilii, camerii, operii, forţii, speranții, siguranții, etc. Un amestec, 
o confuzie iarăş, — cu toate acestea atât de uşor de lămurit! 

Ca să scriem corect genetivul femenin articulat, n'avem decât să-l 
căutăm pe cel ne:rticulat, și am înlăturat orice nedumerire. Zicem:: 
„unei morți“ și nu „unei morfe“, deci vom scrie: „Casa morții“, nu 

„Morfei“. Zicem însă: „unei forte“, nu „unei forfi“, prin urmare. vom 
scrie: „cauza forței“, nu „forții“. Tot așa vom înțelege de ce trebuie 
să scriem zilei, însă nopții, — proprietăţii, însă siguranței, — vieţii, 
însă operei, — şașa mai departe. 

Acelaș lucru cu pluralele acestea. Zicem vieți nearticulat, deci 
articulat vieţile; nopți, seri, aşa dar nopțile, serile, — şi nu viețele, nop- 
fele, serele; — însă: zile, camere, opere, — prin urmare zilele, camerele, 
operele şi nu: operile, camerile, zilile. „Câte cameri are apartamentul?“ 

„Frumoase operi!“. Nu vi sar părea curios să auziți pe cineva vorbind 
așa? Nu scrieţi deci nici d-voastră așa cum nu vorbiţi. 

Intrun ziar citesc titlul unui articol: „Istoria proprietăfei“, — dar 
capitolul începe cu cuvintele: „Proprietăţile mari particulare ce erau“ 
etc. Dacă autorul a scris proprităței, de ce atunci n'a' scris și proprie- 
tăfele?. lată ce-l va convinge poate și mai cu putere, să scrie de aci 
înainte corect și genetivul singular, aşa cum a scris nominativul plural. 

Excepție vom face pentru acele genetive pe cari ar trebui să le 
scriem cu trei i. De pildă, citesc un articol, sever dar drept, împotriva 
„aristocraţielor de bani“... Insă cuvântul nu se scrie așa, ci aristocra- 
fiilor, căci avem pluralul aristocrații. Dar genetivul singular îl vom scrie 
aristocrației, deşi avem „unei aristocrații“, pentru a evita pe cei trei, 
cari de altfel nici nu se prea aud așa în pronunțare. 

„Ştim că ne vor învinui. mulți că ne ocupăm şi de lucruri aşa de ` 
elementare; nu vom zice nimica; — numai, în formularea acelor, învi- 
nuiri cel puțin, să nu se repete aceleaşi greşeli... elementare. ; 


„ Sunt și unele plurale cari se mai întrebuințează încă, fără a 
se putea zice că în chip greșit, în două forme, de pilde: vise și visuri. 
Forma dintâi mai mult în versuri, a- doua mai mult în proză. Dacă 
ar mai fi ceva de observat, este_că terminațiunea în -uri a pluralelor 
substantivelor eterogene o folosesc de predilecție românii din Mun- ` 
_tenia, pe când ceilalți preferă, de câte ori se poate, terminaţiunea în 
-e. Ardelenii, de pildă, cu greu se hotăresc pentru plurale cum ar fi 
chibrituri, sau altele la fel; mai adesea îi auzi zicând chibrite, — atunci 
când vor să zică şi ei „ca în regat“ lemnușelor, aprinjoarelor, bătuțe- 
lor, ghiufelor, sau “cătrănițelor, cum le zic “altfel, prin diferite părți, 
acestor producătoare de foc moderne (moderne față de amnar, cre- 
mene și iască). 


Am întâlnit la un scriitor și nedumerirea între leagăne și leagă- 
nuri, ca plural dela leagăn ; articolul purta titlul: „Leagănuri goale“; 
în text însă am întâlnit și fraza: „epidemia /eagănelor goale bântuie 
mai cu furie“, etc., după. care iarăș alte consideraţii „pe tema com- 
plicată a leagănelor- goale“... Să fie oare așa de complicată „chestia, 
încât să nu ne putem hotărî, definitiv și statornic, pentru una singură, 
noi am. zice pentru cea dintâiu, din aceste două forme? . 

Nehotărâri de acestea. mai întâlnim «şi altele, și de altă natură. 
Astfel, acelaș scriitor întrebuințează, în unul și acelaș articol, și: forma 
Iașii şi Iaşul. Intrun alt articol de ziar. citim fraza: „Doctorul Cutare, 
a cărui specialitate în boli nervoase și chiar în toate: boalele interne 
este astăzi destul de cunoscută“.Va să zică, și boli și boale, pentru 
toate gusturile, din aceeași răsuflare! — Intr un „raport asupra învă- 
-țământului“, ni se face statistica „»Scolilor - -inferioare de meserii“ și a 
„Școalelor elementare de meserii“ Pentru ce acele inferioare să fie 
școli, iar acele elementare şcoale ? — mister... Tot așa ni se mai spune: 
că „școalele de agricultură se împart în patru şcoli inferioare și șapte 
școale elementare“, — apoi se trece la școalele secundare, la școlile 
particulare, şașa mai departe... De ce odată așa și altădată aminteri ? 

_— mister iarăşi. 

Adică poate nu e un mister tocmai așa de nepătruns, — ci e 
„pur şi simplu numai lupta între simţul corect al limbii care ne ȘOp- 
tește “şcoale, şi între cedarea la deprinderea „analogică“, ce ne în- 
deamnă să folosim și în proză forma ce numai ca licență poetică şi-a 
permis-o, odată, și nu în chip pilduitor, Eminescu. 


ION GORUN. 

Din „coloniile“ liberale 


Ridicola brutalitate dela Baia mare 


Dintrun colț îndepărtat al Ardealului, ne sosește încă o. pildă, 
dintvatâtea altele, despre înfățișarea barbară pe care o ia amestecul 
unor aventurieri lipsiţi de scrupule, în rosturile frământărilor noastre 
publice. E vorba despre o scrisoare pe care directorul acestei reviste a 
primit-o din Baia mare, unde, o seamă de fruntaşi ai satelor din acel 
-cerc Sau gândit să propună, din propria lor inițiativă, dlui Octavian 
Goga, mandatul de deputat rămas liber pe urma morței regretatului 
Tache. Ionescu. Trebuie să adăugăm, firește, că d. Octavian Goga, na 
avut nici. o: cunoştinţă despre această. mișcare, pornită în favoarea per- 
soanei sale, şi că deocamdată nici nu sa decis să primească . sau nu 
candidatura ce i-a fost oferită cu atâta curată însuflețire. 

Să lăsăm ‘să vorbească însă scrisoarea din Baia mare: 


` Domnialui, Octavian Goga, fost. ministru. 


După moartea regretatului şi marelui bărbat de stat Tache lonescu, 
cercul electorăl din Baia Mare si-a pus întrebarea, cine dintre oamenii 
noștri politici ar putea reprezenta demn acest cerc în Càmera depu- 
taților Şi cine dintre oamenii noștri de frunte ar fi capabil să fie 
pentru cerc ceeace a fost Tache Ionescu. 
Privirile multora, mai 'ales a celora cari nu sperau bunuri mate- 
riale dela eventualii corifei locali, sau oprit asupra persoanei dvoastră. 
Mulţi țărani, și mai ales țărani cari citesc ziarele, știind că în alegerile 
din Martie nu ați fost „numit“ deputat, ştiind că aţi sacrificat o. în- 
treagă viață pentru neamul românesc, cunoscând puternicele . poezii 
naţionale produse de geniul dvoastră, mi-au manifestat dorința ca să 
fac ceva pentru a vă aviza despre dorinţa lor, care este -a vă candida 
în cercul electoral Baia-Mare. 
a Mai ales mi-au cerut sfat în această privință țărani din comu- 

nele Satu nou de sus, Tăuții de sus şi Chiuzbaia. Atunci, eu am făcut 
procese verbale în care țăranii, cam în număr de optzeci, toți fruntași 
din aceste comune, vă rugau să primiți a îi candidatul lor în alege- 
rile parţiale ce se vor ţine. Aceste procese verbale le-am lăsat preotului 

N. Marica din Satu nou de sus ca să le dea spre iscălire și altor țărani, 
urmând să mi le aducă pentru a fi expediate dvoastră. Acest preot 
wa făcut însă ceeace ne-am înțeles. In loc să aducă aceste procese 
verbale pentru a fi trimise dvoastră le-a dat prefectului de judeţ Teofil 
Dragoș. Acesta, care va candida de-asemeni la Baia-Mare, din partea 
partidului liberal, a văzut în aceste -acte.o adevărată răsvrătire, chemând 
pe ţărani la el, și ameninţându-i ca pe niște... bolșevici; iar pe mine 
care, ca preot prea bătrân pentru a suporta greutăţile parochiale eram. 
funcționar la primăria orașului încă din 1920, ma destituit în mod 
arbitrar, lâsându-mă fără post. 

Nelăsându-mă însă intimidat de această procedură ilegală a pre- 
„ fectului Dragoș, care consideră voința poporului drept o crimă m'am 
decis a lupta mai departe : suntem foarte mulți cari am dori ca dvoastră 
să ne reprezentați în Cameră și reușita dvoastră aci ar fi sigură față 
de un om care ieri numai român nu era. Pentru a vedea posibilitatea 
acestui lucru, aș avea nevoie să știu dacă dvoastră doriți să fiți depu- 
tatul acestui cerc, căci în cazul acesta voi fi primul care voi redeştepta 
în popor însuflețirea pentru persoana dvoastră, în ciuda tuturor acelora 
cari vânează scopuri egoiste. 

Primiţi, vă rog, asigurarea deosebitei mele stime. 

Baia-Mare, 15 Noembre 1912. 

IOAN COŞTIN, 


N A preot gr. catolic. 

Acesta este conținutul întreg al scrisoarei; el vorbeşte destu! de 
limpede despre brutalitatea ridicolă a uneia dintre scursorile p6litice 
cu cari partidul liberal vrea să guverneze Ardealul. Cine este numitul 
Teofil Dragoș, vom mai avea prilejul să spunem. Ne simțim datori să 
arătăm deocamdată cine este d. loan Costin. Inimosul preot dela'Baia- 
Mare, cumnatul părintelui Vasile Lucaciu, este unul dintre cei cari au 
participat la ducerea Memorandului împăratului Francisc Iosif la Viena, 
în 1892, a fost redactor la „Tribuna“ și „Foaia poporului“ din Sibiu, 
şi a luat parte la aproape toate adunările naționale dela 1884 până la 
1897, când a trebuit să se refugieze în vechiul regat, din pricina perse- 
cuţiilor la care a fost supus. Intors în Ardeal în 1902 și-a reluat activitatea 
sa curajoasă pe tărâmul luptelor naționale, iar în 1918, în primăvară, - 
a fost acuzat de procurorul din Dej de „agitaţie împotriva statului 
maghiar“ pentrucă spusese sătenilor „să nu cumpere pământ, căci va 
veni România și le va da“, încurajându-i că „pacea nu se poate încheia 
decât dacă Ungaria se desmembrează și Ardealul revine României“. 

Acest om este asvârlit astăzi pe drumuri, numai pentrucă a în- 
drăsnit să satisfacă o dorință spontană a țăranilor din Baia-Mare, cari 
Sau gândit să prefere în apropiatele, alegeri parţiale pe d. Octavian 
Goga, foarte suspectului domn Dragoş din Satu-Mare... Sunt semnele 
triste ale unui regim de nepricepere și de obrăsnicie, care sa abătut 
de-asupra Ardealului, și care și-a pus parcă în gând să meargă dintr'o 
boroboaţă în alta. Punem punct, și lăsăm pe cititori să judece. 

ALFA. 

„Sugrumarea libertăţei cuvântului“ 


In fruntea unui obișnuit reportaj politic am citit strigătul de mai 
sus, și ne-am alarmat foarte. Suntem și noi, pe lângă confratele nostru 
lacob Rosenthal, modești slujitori ai cuvântului tipărit, şi nu ne pot 
fi indiferente încercările de a restrânge -sacra lui libertate. Drep- 
tul de a ne înfățișa credințele înaintea semenilor noştri îl soco- 
tim ca pe unul din câștigurile: cele mai de preţ ale civilizației, și nu 
ne-am putea hotărî să privim în tăcere cum dreptul acesta e ame- 
nințat să fie strâns în grelele cercuri de fier ale unor restricțiuni. Am 
tremurat deci, o clipă împreună cu dl Albert Honigmann, asupra li- 
bertăţei scrisului... Credeam amenințarea, serioasă. Nu ne mai îndoiam 
că guvernul actual, ale cărui apucături de cinică brutalitate le-am a- 
preciat totdeauna, e în stare să conceapă și o asemenea reformă con- 
stituțională, menită să ciuntească binefacerile plăpândei noastre demo- 
craţii. Aşteptam cu nerăbdare să ne cadă subt ochi forma precisă a 
. modificărilor proectate. 

Au avut această grije tot ziarete dlor Iacob Rosenthal și Albert 
. Honigmann, — acești neînfricoșați apărători ai demnităței condeiului, ` 
— cari ne-au pus în curent cu ceeace se pregătește. Subt grozavul 
titlu: „sugrumarea libertăfei presei“ gazeta „Adevărul“ ne inițiază, că 
e vorba, ca: i 
' 1) Procesele de presă să fie judecate, ca mai ’nainte, de către 
Curțile cu jurați, afară de acele în cari se cuprind delictele de ca- 
lomnie, ațâțare la revoltă și insultă adusă Coroanei. 

2) Toate aceste delicte de presă înșirate-la urmă se vor judeca 
de tribunalele civile. 

3) Orice ziar va trebui să poarte în frunte numele unui direc- - 
tor responsabil. 

4) Nici-o d'spoziţie specială de cenzură, confiscare, etc. 'nu se 
poate aplica în vreme de pace. 

Aci se opresc, deocamdată, informaţiile gazetelor noastre și a- 
supra acestor inovaţii, foarte puţin originale se grămădesc protestă- 
rile învierşunaților. luptători ai „celei de-a patra puteri“ din stat. Măr- 
turisim, cu sinceritate, că ne-a mai venit inima la loc, și restabiliți 
după .o atât de violentă emoție, ne-am înteletnicit cu examinarea 
punctelor de mai sus. 
i * * $ o. i 

Discuţiunea răscolită în jurul cercului de competență al Curţilor 
cu jurați nu e nouă. Printre „penaliștii“ cei mai serioşi sunt adversari 
“neîmpăcaţi ai Curţilor cu juraţi, cari — ca regretatul Tanoviceanu, — cer 
desființarea lor totală. E foarte firesc, prin urmare, să se fi examinat 
cândva și întrebarea dacă cel puţin unele din procesele de presă nu 
se cade să fie “date pe seama judecăței tribunalelor civile. Sa făcut, 
după cât se pare, o deosebire, destul de precisă în aparență dar oare- 
cum subtilă în amănuntele ei, între delictul de opinie şi delictul de 
calomnie. ` . 

Acestuia din urmă i-s'a adăugat acele ale îndemnului la rebeliune 
și defăimărei Coroanei. Spunând, adică, despre actualul regim că este 
o adevărată fericire pentru țară, săvârşeşti cum am zice, un delict de 
opinie, — şi procesul tău se judecă în acest caz la Curtea cu jurați. 
Scriind, pe de altă parte, că d. Romul Boilă eo capacitate juridică, 
` eşti trimis însă înaintea tribunalului civil, acesta fiind, — evident, — 
un delict de: calomnie. .. 

Era și până acum o ciudată anomalie în legiuirea din vechiul 
regat, căci detăimătorul prin viu grai al onorabilităței cuiva era dus 
înaintea judecătorilor obișnuiți, iar catomniatorul prin scris, acela care 
dădea va să zică o răspândire mai mare ofensei, apărea în fața Cur- 
ților cu jurați. Astăzi se încearcă, după cum se vede, să se stabilească 
o linie de demarcație în ceeace privește procesele 'de presă: Calom-. 
nia, delict pe care “judecătorul îl poate aprecia în limite mai fixe, o 
judecă tribunalul, iar opiniile socotite primejdioase, o chestiune de in- 
terpretare mult mai elastică, le. cântărește justiția cetățenească a jura- 
ților. Curtea de Casaţie va 'statornici, bineînţeles, cari sunt judetătorii 
„fireşti“, după fiecare- caz în parte, când se vor ivi divergențe de 
„păreri. 

Se va spune însă, și cu můltă dreptate, că distincția dintre delic- 
tele de opinie și de calomnie, nu e uşoară, că lesne se pot lua unul 
drept celalalt ( opinia“ drept ' calomnie“ jar „calomnia“ drept „Opi- | 
nie“) şi că guvernele ar putea influența justiția, slujindu-se de magi- 
strați ca de niște unelte ale răzbunării politice. Fireşte guvernele pot 
fi bănuite oricând că vor să influențeze justiția, și aceasta poate îi la 
rândul ei, tot de atâtea ori suspectată. Dar acesta nu este un serios 
criteriu de discuţie: dacă am porni dela o _asemenea temere, ar trebui 
să renunțăm, cu 'grămada, la toate legile... 


* 
* X 


Nu e o idee rea, deși foarte puţin nouă ca ziarele să poarte în 
fruntea lor numele unei persoane răspunzătoare. In „presa de ne- 
gustori“ cum a botezat-o atât de minunat un yechi ziarist ardelean 
în paginele acestei reviste, nu știi totdeauna cu cine ai a face. Ga- 
zeta pe de altă parte nu e o întreprindere oarecâre, de tăbăcărie sau 
de mobilă, unde să nu fie vorba decât despre plasarea unui capital 
de pe urma căruia să se realizeze cât mai mari câștiguri. Firma prin 
urmare, nu e de ajuns. E nevoie să se știe cine garantează despre 
ideile și: credințele cari se răspândesc zilnic” în păturile largi ale 
publicului. l 

„Libertatea fără răspundere“ este non-sens, cum bine sa zis 
- undeva, și nu noi ne vom ridica, împotriva unui regim care lovește 
în oroarea de responsabilitate pe care a fixat-o atât de lămurit cri- 
ticul francez Emile Faguet. Așteptăm să vedem publicat proectul gu- 
vernului dlui Ion Brătianu pentru a constata dacă nu s'a mers cumva 
dincolo de ţintă, înlocuindu-se regimul de responsabilitate cu un regim 
de încătușare. O modificare „liberală“ a Constituţiei e : totdeauna ne- 


liniștitoare,... M OISE NICOARĂ 

De-a bostanii... 


Cobor acelaș drum prăpăstios, aud da departe acelaș lătrat de 
câni. Câte-va sute de pași încă Și. ajung în satul părăsit acum două- 
zeci și doi de ani, satul acela urât Și sărac, cum îi zice lumea, așezat 
între “dealuri ca în fundul unei căldări. 

E satul scump. al copilăriei mele. 

Aceleași ulițe, aceleași păraie, sapă case... Și copiii cari se joacă 
în mijlocul uliței, o, sunt aceiași și ei... 

Pe feţele lor nu mai cite a. vioiciunea de-atunci, nici ochii lor 
nu au strălucirea de altădată. Şi sunt totuși aceiași. 

— Copiii vechilor mei prieteni, — îmi zic, — şi a prietenelor 

mele de altădată... 
l Simt că mi-se strânge inima.-Opresc pe unul și îl întreb: 
' — Cum te chiamă, băiete? 
El deschide ochii mari și îmi răspunde cu glas pe jumătate: 
— Pe. pe. „petre! 
— Al cui ești? |. 
— Al mamei! 
. — Dar pe mamă-ta, cum o chiamă? 
— Pe mama? Cum so cheme? Mama! 
— Dar tatăl tău unde-i? E 
— A mulit în lăzboi, — îmi mai răspunde plecându- -și ga 


lä pământ, apoi... face ce face și o iea la picior. 7 
— A mulit în lăzboi“ — îmi zic și eu însoțindu-l cu” privirile, 


în vreme ce la poarta din față se ivește '0 femeie ca de vârsta mea. 
O femeie negricioasă, subțirică, cu obrazul lungăreţ, cu ochi negri şi 
sprâncene negre, arcuite, rămășițele unei frumseți din alte vremi. Mă 
priveşte prelung și apoi vine până. în dreptul meu. 

— Ai mai venit la noi, domnule? 

— Am venit, leliţă, ce mai faceţi? 

— Ce să facem? lac așa, mestecat. Când bine, când rău, dar mai 
mult rău... Dar... de ce-mi zici leliţă? Nu-s mai bătrână ca dum- 
neâta !.. 

— Nu, nu, — îi răspund încurcat și roșind, — ești tânără încă... 
Bar... care ești? 

— Ghiceşte ! 

Acum o privesc eu prelung. Cerc să prăfuiesc icoanele de-acum 
douăzeci de ani și nu izbutesc. De ce învechește vremea Chiar și 
icoanele cele mai frumoase ? 

— Lina lui Blaga! — zic. însfârșit, aşa,-ca să zic ceva. 

'— Nu! 

— Măriuța lui Gruia ! 

— Nu! Mă mir că nu- -ți aduci aminte ! Ştii, știi, — făcu însfârșit 
privindu-mă giret și zâmbindu-mi, — când ne jucam "de-a bostanii ! 

Nu de pe bostani, ci de pe zâmbet am cunoscut-o. 

— Ah! Eşti Ana lui Măglaș! — îi zic și îi strâng mâna cu pu- 
tere. Dar... nu locuiaţi aici ? 

= Sunt măritată aici, după Cula lui Dulău, știi, cu care te luai 
la trântă . 

E Ana cea frumoasă, cea oacheșă.- Cum: îi strâng mâna, parcă 
revin de-odată vremile de-acum douăzeci. de ani, © cu: frumoasa tor 
poezie . | 
— ` Aşa-i, Ană! Imi aduc aminte! -Erau fruii baie vremile acele, 
asa-i ? . 

i tii când te-am lovit cu un bostan? Cum mai prins atunci 
de cosiţe și mai tărât de-alungul. ogrăzii ? 
tiu, știu ! Atunci am fost o săptămână mânioşi.. 

— Dar apoi ne-am împăcat iar, — adaougă Ana clipind din gene, 
iar eu mi-am reamintit toate fazele împăcării. 

Ne împăcase verdeaţa câmpului. Eu îmi pășteam vitele la „Capul 
. Dealului“, iar ea în „Grindei“. Odată vitele ei erau să treacă între 
luncă oprită, eu am alergat și le-am abătut înspre vitele mele și de- 
atunci... ne-am ortăcit. O vară întreagă ne-am păscut vitele împreună... 

ți mai aduci aminte, — reîncepe Ana, — câte povești îmi 
citiai din carte? 

— Îmi aduc aminte, da îmi aduc aminte ! Dar spune-mi, credeai 
tu în poveștile acele? 

— Credeam... 

— Dar acum, mai crezi? 

n — Acum? Știu eu? Îmi vine să cred.. Ştii, pare-că mai mult 
ădevăr coprindeau poveştile. de-atunci cu smeii și cu feți-frumoșii lor, 
decât... adevărurile lumii de-acum.. A 

— De ce? 

— În povești omul bun şi de omenie întotdeauna ieșea biruitor 
și își căpăta dreapta răsplată. Era lume bună în povești, lume fra- 
moasă, minunată... Dar lumea care-o trăim noi.. 

— Ei, Ană, este destul bine și în lumea asta! — îi zic întreru- 
pându-o, fără să cred ceea-ce spun... 

— Nu, domnule, asta nu-i lume, asta-i năcaz. Lume adevărată era 
pe vremea copilăriei noastre... De-atunci s'au schimbat toate... 

— Adevărat, Ană! Ştii, odată : îmi ziceai „Nicule“, apoi „domni= 
şorule“, iar acum îmi zici „domnule“. 

— Şi numai atunci a fost lumea bună, când îţi ziceam .Nicule, 
ştii, cum îţi trăgeam câte-un pumn în spate? 

— Ştiu și vezi... acum nu mă mai dor spatele... 

— Nu, sau schimbat acum toate.. 
— Da, Sau schimbat! Iți ziceam atunci, că mă las de școală și 
mă fac țăran... Și, ca toată lumea... vom creşte şi noi mari şi ne-om 
cununa, ca în povești... Tu. mă ascultai la început în tăcere, apoi te 
apucai de râs și apoi... de pumni... Și când vedeai că nici pumnii nu 
folosesc la nimic, te apucai de plâns... și mă ametințai că nu-ți mai 
paști vitele cu mine împreună... 

— Știu, ştiu, știu, — răspunde Ana râzând cu hohot, Dar... cre- 
deai atunci ce spuneai ? 

— Credeam, Ană! Te visam doar, în toate nopțile. Dar tu... ce 
gândeai atunci ? 

— Eu? Naveam vreme să gândesc!.. Iți căram la pumni în 
spate... 

— Dar de Sa îi întâmplat să-mi țin cuvântul? De maș fi fă 
cut țăran Și... ȘI... 

Ana mă Dvete îngândurată. 

` — Eşti foarte învățat, — îmi zice apoi, — dar asta nu vei ști-a. 
nici odată... 

Acum O privesc eu îngândurat și trist... 

— Nu te supăra, îmi zice oftând, tocmai când şi din pieptul meu 
iese un oftat. — Nici eu nu știu... 

In vgradă se aude un “țipăt de copil. Un băiețel ca de doi, 
ani, în cămașă, vine către poartă, se împiedică de un lemn și se ros ` 
 stogolește la pământ, ca un bostan. 

Ana îl priveşte speriată şi îmi întinde mâna. 

— Să știi cât de bine îmi pare că te-am întâlnit! Pare-că sa 
întors ca prin farmec lumea aceea, când și minciunile erau adevărate... 
Prea sunt sătulă și eu de adevărurile mincinoase ale lumii de acum. 
Dar iartă vezi, trebue să. mă duc... să mă duc să mă joc... de-a bo-. 
stani... 

Se duce la băiat, iar eu îmi urmez drumul, pe uliţă la vale. Și 
întâinesc alți prieteni și... alte prietene... 


= 


Mai, ș 


SEPTIMIU POPA, 

GAZETA RIMATĂ 


Hamlet. la Gla 


Dnii luliu Maniu și Al. Vaida au asis- 
tat aseară la reprezentația rasele 
„Hamlet“. si 


Intrunirea partidului național s'a amâ- 
nat din cauza îndispoziţiei subite a dlor. 
+ Iuliu Maniu: și Al. Varda; — „Patria“. 


, Vast madzoleu de=o. sută, 
Trist politic cimitir, 
Soarta nu te mai ajută, 
De când șefii în derută 
Se tratează cu Şekspir: ` 


Obosiţi de pertractare, 

- Cum luptau deodaf cu patru, 
Amândoi, — ce întâmplare ! 
Sau trezit (minune. mare) 
Intro seară, la teatru. 


Vaida şi Maniu, cu soții 
Din celebrul comitet 

Au venit și ei cu toții. 
Când colo, ce mai emoții ! 
Se Jaca. tocmai Harulet, 


A fost 0 cumplită seară. = 
Căci grozav fiind decorul 
: Sefii. se înfiorară, - 
Și-unul pe-altul se *ntrebară : 
— „Mă rog, cine-i autorul“ ? 


Plânse Coltor: —: E Vulcanu“ ... 
-—— „Molnăr“, Sever Dan îngână. 
— „Barițiu ! „strigă Popa Manu. 
Seful zise: „Pân la anw 
„Hotărirea se amână“. 


Dar abia că întreprinse 

Să împace cu rezonul 

Discuţiunea ce se’ncinse, A 
Când „a îi... a nu fi,“ prinse 
Să recite histrionul. 

Palid, Vaida dintrodată «e 
Ameți. I-au dat eter... i 
- Fire foarte delicată, 
Cum o mai păţise-odată, 
S'a gândit la minister. 


„ Vedeţi, omul cum greşește 

„Când se duce după masă 

„La teatru 2. Ammeţește“ ! 

“Zise „suta.“ Englezeşte 

Au purces apoi spre casă. 

Dar fu dat să pătimească 

Și Maniu în noaptea. sumbră, 

Căci porni în prag să-i crească, ` 
De pe vremea ungurească, 

O înfricoșată umbră. . 


Ea la geam bătă .. : Boilă 

In papuci ieși, sărmanu : 

- „Cine. vine, fără milă 

„La căsuţa mea umilă ? 
” Eu sunt, — anehi Coroianu“ ! 


YORICK 

CRONICA SĂPTĂMÂNEI - 
POLITICA INTERNĂ l 


Noile tratative ale d-lui Iuliu Maniu. 


Ceeace am prevăzut în precedenta 
noastră cronică a politicei interne, s'a 
întâmplat. Descopciat din tratativele 
sale cu țărănișştii, partidul naţional îşi 
întrebuințează acum „libertatea de ac- 
țiune“ pentru a intra într'o nouă serie 
de târguieli, de data aceasta cu par- 
tidul democrat. Sar părea că partidul 
naţional s'a obișnuit așa de mult cu 
„pertractările“, incât acestea au deve- 
nit pentru el un indispensabil element 
de viaţă, nemai putând trăi dacă nu 
angajează măcar un început de dis- 
cuție pe lună în vederea unui „preli- 
minar de acord“, cel puţin cu un par- 
tid, dacă nu cu mai multe dintrodată. 
Nu se poate explica altfel uşurinţa 
aproape frivolă, cu care partidul na- 
ționa! trece dela o grupare politică la 
alta. Abia s'au văzut liberaţi din con- 
vorbirile, destul de înaintate cu par- 
tidu! țărănesc, — după cum se știe 


numai rămăsese decât două puncte ` 


neclarificate, — și șefii celor o sută 


vau întins la vorbă cu orfanii politici 


ai răposatului -Tache Ionescu. 


Nu putem îi invinuiți de patimă sau 
de porniri răuvoitoare, numai pentrucă 
mărturisim scepticismul nostru şi față 
de aceste noui încercări, despre sin- 
ceritatea cărora nu s'ar incumeta ni- 
meni să ne încredinţeze. Toate pildele 
din trecutul apropiat ne arată că par- 
tidul naţional nu reuşeşte să se fi- 
xeze, şi nu vedem motivele speciale 
cari, dupăce s'au opus unei tovărăşii 
cu liberalii ori cu ţărăniștii, Par im- 
pinge spre gruparea democrată. Să fie 
eare tocmai această proaspătă firmă 
a fostului partid conservator din ve- 
chiul Regat? - 

După cum se ştie, întreaga luptă a 
partidului național, — el singur o spune, 
— se desfășoară numai şi numai pen- 
ru biruinţa democrației. De dragul 
acesteia era să primească d. Vasile 
Goldiş un portofoliu ministerial în gu- 
vernul d-lui lon Brătianu, sentimentele 
sale de vechi democrat Pau impiede- 
cat pe dr. Alexandru Vaida să asiste 
ia încoronarea regelui României, și tot 
pentru mântuirea ideei democratice 
sufere şi d. Cicio-Popp neplăcuta to- 





vărăşie a colegilor săi din consiliul de 
administraţie al „Băncei românești“... 

Să nu ştie însă d. Iuliu Maniu “cu: 
cine stă acum de vorbă? Să mu fibă- 
gat de seamă emiinentul fost prege- 


- dinte al Consiliului dirigent că dela. 


ușa învățătorului lon Mihalache sa 
trezit la porţile miliardarului Mihail 
Cantacuzino, locţiitorul de şef al „par- 
tidului“ democrat? Ne vine foarte greu 
să credem că după o atât de îndelun-- 
dată sondare a tuturor terenuriior po- 
litice ale vechiului regat, imputerni-- 
ciţii partidului național mau aflat în 
ce societate s'au trezit, la capătul unui 
drum atât de şerpuitor. Șefii partidu- 
lui național iși cunosc deci foarte bine 
oamenii. Ei şi-au dat seama demult 
că aşa zisul partid democrat, nu trăia ` 
nici până acum decât prin prestigiut 


“regretatului Tache Ionescu, şi că, lip- 


sit ieri de rădăcini mai adânci, în opi- 
nia publică nu mai are astăzi nici ua 
rost de a exista. Bieţii „tachişti“, ră- 
maşi fără şeful care le mai scuza pi- 
țin anacronica lor existenţă . politică, 
caută acum un țărm unde să anco- 
reze slaba lor corabie. In alegerile din 
1920, partidul democrat a tost: remor= 
cat de d. general Averescu, în ulti- 
mele alegeri, de d. N. lorga. Este dis- 
pus acum d. luliu Maniu să adăpos- 


„tească subt steagul său regionalist 


pe aceşti „regăţeni“, al căror orizont 
politic nu se deschide spre nicio per- 
spectivă ? 

Nici de: cum.. Dar, partidul naţionat 
nu se mai poate răbda să nu „per- 
tracteze“. Izolarea îl doare. Lipsa de 
prieteni îl apasă. Se teme să nu cadă 
în mizantropie. lată pentruce, credem: 
aceste manifestări politice ies din ca~ 
drul unor examinări cu logica în mână; 
D. Iuliu Maniu trece dela d. lon Bră= 
tianu la d. Ilon Mihalache şi dela d. 
dr. Lupu la. d. Mihail Cantacuzino, că 
o ușurință pe care no poate explica 
decât tirania unei deprinderi dialectice. 
şi stăruitoarea groază a singurătăţei. 

Intrăm deci, de-acum, în domeniu 
unor vădite ciudăţenii psihologice. Ce 
putem face mai mult, decât să urmă- 


-rim cum se desvoltă „cazul“ e 


© BCUCluj 


La puşcărie. Cetim- ia gazete că 
d, Aurel Dobrescu, fost deputat şi 
permanent scandalagiu se găseşte az- 

„“tăzi la răcoare, fiindcă la Braşov ur- 
mînd un vechiu obicei ar fi ultragiat 
autoritățile judecătoreşti de-acolo în- 
'stigând pe țărani la revoltă şi luând 
1a bătaie pe judecător. Ziarele cum s'ar 
zice naţionaliste firește, spumegă de 
"mânie şi Patria, ni se pare, scrie că 
tot Ardealul e în fierbere pentru pă- 
fania „fruntaşului“. Vorbă să fie, nu 
fierbe nicăiri nimic. Ardealul este din 
fericire mult mai sceptic decât să-l 
impresioneze tribulaţiile acestui cunos- 
cut derviş urlător. Noi însă nu vom 
putea aproba asemenea judecăţi su- 
mare: Cerem că justiţia să-şi facă 
bicinuitul curs în toată regula şi cu 
toate formele. Şi fiindcă vine vorba de 
justiție, obiectivitatea ne îndeamnă să 
dorim şi lămurirea definitivă pentru 
dosarul cel mare al „fruntaşului“ Do- 
brescu, care Sar părea, înainte de-a 
deveni mare matador la cameră a des- 


făşurat. la Braşov o vie activitate de - 


Landru popular... Să se facă lumină 
deci, sau cum ar zice confrații noştri 
dela Blaj: Fiat justiția, pereat mundus... 


Se zice... Ziarul „Patria“ din Cluj 
întrun număr de deunăzi aducând 
vorba de revista noastră se face niz- 
nai, susținând cu multă candoare că 
nici nu știe dacă existăm sau ba, sau 
cum spun eminenții noştri contraţi, — 
se zice... car fi apărut fara Noastră... 
Da, aveţi dreptate, venerabili fruntaşi, 
se zice, e o legendă numai... În lumea 
asta agitată sunt atâta svonuri care 
nu merită crezare. Se zice de pildă, 
Car fi venit aici unu „Goga“ infam 
pfegăţean“, care un moment ar, fi avut 
asemenea planuri, crezând că scrisul 
ardelenesc. mai suportă și alte con- 
tribuţii pe lângă operele complecte ale 
savantului domn Boila... E o născocire 
însă, nu-i nimic adevărat... se zice... 


„Mitologie. Am cercetat mitologia 
reco-romană și n'am găsit decât pe 
hae care, cum se știe, are numai 
două fețe, comparaţia deci nu s'a po- 
trivit. Mult mai îndicat ni se pare 
Brahma, fiindcă celebrul prooroc indian 

înfăţişat, dacă nu ne înşelăm, cu 24 
de braţe şi totatâtea picioare. Idolul 

dela Bescares suportă mult mai ușer 
asemănarea cu d. Iuliu Maniu, de dâu- 
sul fiind vorba. Bietul șef al celor „e 
sută“ ... pertractează din nou. A i$- 
prăvit-o și cu di Mihalache deunăzi, 
acum vin alţii la rând. După ițarii ta- 


“văţătorului dela Topoloveni, acum e 


pus la contribuţie blazonul princiar al. 
lui Mişu Cantacuzino. Se face, nu se 
face ? 

Știe bunul Dumnezeu, cum zice un 
vechi cântec. Pe noi nu ne interesează. 
problema. Suntem foarte dispuşi însă - 
să ne dedăm la profunde studii de 
mitologie sanscrită, ca să ne lămurim. 
de unde se trag cele două duzini de 
mâini ale divinului Brahma. Avem — 


bănuială infamă: din prea multă per- 


tractare. Chestiunea este interesantă şi 
se complică, fiind-că dacă supoziţia 
noastră este intemeiată, atunci origina 
partidului naţional nu datează numai 
de 200 de ani, cum susține „secreta- 
rul general“ di Sever Dan, ci se pierde 
în negura vremilor. Incă un cuvânt, 
pentru a solicita puterea, deci! Nei, 
adversarii, suntem foarte îngrijați. 


Reșița. — O afacere profund one- 
rabilă- pentru liberali a devenit dela e 
vreme, mult hulita, (altădată!) socie- 
tate a „Reşiţei“. Decând locul de pre- 
ședinte al Consiliului de administraţie 
a fost trecut d-lui Mihail Pherekyde, 
președintele Senatului, şi de când e 
vorba despre o nouă emisiune de ac- 
țiuni, care se va distribui prin „Banca 
românească“ deputaţilor şi senatorilor 
liberali, — „Reşiţa“ nu mai e o pọ- 
reclă infamantă. Nici d! Pherekyde 
nu se vede botezat Pherekyde „Re- 
şița“ nici Parlamentul actual nu e ai 
„Reşiţei“. 

Şi aici e o chestiune de... 
cipii, — zău aşa! 

Nici cu ţărăriiștii! — Partidul nație- 
nalnus'a înţeles nici cu țărăniştii. Lumea, 
pe ici pe colo, se mai miră incă. Ba 
mulți sunt foarte necăjiţi că „deme- 
crația“ din Ardeal nu se poate înţe- 
lege cu cea: de dincolo de Predeal. 
Numai dl lacob Rosenthal se bucură. 
Ştiţi pentruce? Pentrucă „grupările de 
opoziție nu se unesc ori când şi ori 
cum, ci țin înainte de toate să-și asi- 
gure, fiecare, reușita punctului său de 
vedere în chestii capitale“. 


„+ pria- 

Aşa să fie? Iată că un ziar din Ca- 


pitală ne destăinuieşte „chestiile ca- 
pitale“ a căror îndeplinire o cerea 
partidul național celui țărănesc: 

1) Partidul țărănist să renunţe la 
orice organizație din Ardeal, și 


2) Să nu primească nici unul din 


foştii partizani naționaliști ardeleni 
cari. ar trece la partidul țărănist. 


Intr'adevăr, vorba d-lui Iacob Rosen- 


thal: — „Aceasta dovedeşte respect 
pentru... principii“! 


Centenarul lui Petőfi. Trebuie să 
luăm act:de frumoasa pietate cu care 
societatea ungurească din România a 
celebrat pretutindeni amintirea vijelio- 
sului poet. De trei luni în toate ora- 
şele se fac serbări, se recitează ope- 
rele: nemuritotului cântăreț. Asistăm 
cu un sentiment de venerație la această 
comemorare şi ne întrebăm nu cumva 
dragostea de poezie este un privilegiu 
pe care destinul îl acordă numai celor 
nenorociţi ? Fiindcă la noi, viii sunt 
înjuraţi, iar la cei morți nu se gân- 
dește nimeni. 


Există un ministru al Cultelor? 
Am mai avut prilejul, în repetate rân- 
duri, să ne ocupăm aci de complecta 
lipsă de activitate ministerială a d-lui 
C. Banu. Nici în ceeace priveşte ches- 
tiunile. culturale, nici în ceeace pri- 
veşte problemele bisericești, urma îruc- 
tuoasă a sforțărilor dsale, nu se ve- 
de nităiri. Am crezut câtva timp că 
actualul ministru al Cultelor, preocupat 
de treburile politice dela Oradea-Mare, 


unde călătorea în fiecare săptămână, . 


mare vreme şi pentru departamentul 
în fruntea căruia a fost așezat :— „In- 
tâi partidul, și pe urmă țara!“ e,lo- 
zinca oricărui liberal care se respectă, 
Dar, d. C. Banu a isprăvit definitiv-cu 
aranjarea partidului în Bihor.. Din pu- 
ținii partizani dela început, cea mai 
mare parte au plecat, iar de cei pu- 
țin; cari au mai rămas se îngrijește 


„d. general Moșoiu. Vreme prin urmare 
e, destulă... 

Totuş nu vedem: nimic. Nu mai de-. 
parte decât în chestiunea neparticipărei 
înalţilor prelați greco-catolici la slujba 
religioasă a încoronărei, toată lumea 
are de spus câte ceva, — şi mitropo- 
Itul Suciu, şi episcopul Nicolescu, şi 
nunțiul Marmaggi, și „Unirea“ dela 
Blaj, şi „Albina“ din București, — nu- 
mai ministrul Cultelor nu spune ni- 
mic. Când erau în opoziţie, liberalii 
se lăudau că desființează acest de- 
partament. Departamentul mai există 
încă, dar nu mai există... ministrul. 
Unii zic că d. C. Banu s'ar ocupa cu 
o moară de pe la Beiuş. Noi nu ştim 
nimic, — dar constatăm, chiar dacă. 
moara umblă, că ministerul Cultelor a. 
înţepenit cu desăvârșire... 


Justiția ungurească. După ce a vor- 
bit unchiul partidului naţional, iată că 
sa simţit obligat să vorbească și ne- 
poțelul... D. Iuliu Maniu, ` strâns între . 
două generaţii reprezentate prin d. 
Juliu Coroianu şi prin d. Zaharia Boilă, 
— Gyula baci şi micul Zachi, — tre- 
buie să fie foarte satisfăcut: Gyula 
baci se- prăpădeşte după „soluţia“ au- 
tonomiei care ar fi ajutat Ardealului 
să trăiască într'o alianță _inseparabilă 
cu poporul maghiar, iar Zachi, proas- 
păt membru al baroului advocaţilor 
din Cluj, suspină ca un îndrăgostit 
nenorocos, după... justiția ungurească. 

E o legendă idioată, care parcă ar 
vrea să prindă rădăcini aci, la noi 
acasă, că întradevăr Ungaria era țara 
unei admirabile _legalităţi, că spiritul 
de dreptate in România de astăzi a 
suferit o vădită scădere și că, apro- . 
piindu-se de București, înalta conștiință 
juridică a d-lui Zaharia Boilă, şi a 
altora de talia d-sale, a fost aruncată 
într'o societate cu totul inferioară, ce- 
lei în care nu era primită ieri. a 

- Nici d. Szilagyi n'a vorbit altfel, la 
Budapesta. Eram deci lămuriţi mai 
dinainte în această privinţă. i 

